ཉེ་ཆར་ངས་མཁར་རྨེའུ་བསམ་གཏན་གྱིས་བྲིས་པའི་རྩོམ་ཐུང་ཞིག་མཇལ་བྱུང་།མིང་ལ་རྫོགས་ཆེན་ལ་བལྟས་པའི་བསམ་ཞིབ་གསར་པ་ཞེས་བཏགས་འདུགགཅིག་བྱས་ན་དེ་ནི་བོད་སྒྱུར་མཁན་ནམ།ཡང་ན་དྲ་བདག་ཞིག་གིས་བཏགས་པ་ཡིན་སྲིད།འདིར་བོད་ཡིག་ཏུ་གང་ཡོད་པ་དེ་གཞིར་བཟུང་བ་ཡིན།གལ་ཏེ་མ་ཡིག་དང་ཧེ་བག་འདྲ་འདུག་ན་ནི།རྩོམ་པ་པོའམ།དབྱིན་ཡིག་ཡག་པོ་མཁྱེན་མཁན་གཞན་གྱིས་གསལ་བཤད་རེ་གནང་ན་ཤིན་ཏུ་ལེགས།ང་བོད་ན་ཡོད་དུས་ཀྲུང་གོའི་བོད་རིག་པ་ཞེས་པའི་དུས་དེབ་ཏུ་བྲིས་པའི་བཙན་པོའི་རྒྱལ་ཁབ་སིལ་བུར་འཐོར་བའི་སྐོར་དང་འབྲེལ་བའི་ཁོང་གི་དཔྱད་རྩོམ་ཞིག་མཇལ་མྱོང་ཡོད།གཞན་རྩོམ་ཡིག་དེ་འདྲ་མཇལ་མྱོང་བ་མི་དྲན་མོད།གང་ལྟར་ཁོང་ནི་རྒྱལ་སྤྱིའི་བོད་རིག་པའི་ཁྱབ་ཁོངས་སུ་སྙན་གྲགས་ཡོད་པའི་མཁས་དབང་ཞིག་རེད།ཁོང་གིས་ཀྱང་མཁས་པ་རྒན་པ་གཞན་དང་འདྲ་བར་བོད་རིག་པ་འདི་རྒྱལ་སྤྱིའི་ཐོག་ཏུ་ངོ་སྤྲོད་གནང་བར་ནུས་ཤུགས་མང་པོ་བཏོན་ཡོད་ངེས་རེད།རྩོམ་ཡིག་འདི་འབྲི་སྐབས་སུ་ཡང་ཁོང་ལ་དགོས་ངེས་ཀྱི་གུས་ཞབས་ཞུ་རྒྱུ་དྲན་པ་བརྗེད་མེད།